**คำอธิบายรายวิชา**

**กลุ่มสาระการเรียนรู้ภาษาไทย ชั้นมัธยมศึกษาปีที่ ๖**

**รหัสวิชา ท๓๐๒๐๖ รายวิชา วรรณกรรมปัจจุบัน**

**จำนวน ๑.๐ หน่วยกิต เวลา ๔๐ ชั่วโมง..........................................................................................................................................................**

**ผลการเรียนรู้**

1. อธิบายความหมาย องค์ประกอบ ประเภทและวิวัฒนาการของวรรณกรรมปัจจุบันได้
2. อธิบายความหมายของวรรณกรรมร่วมสมัยและเปรียบเทียบความเหมือนกับความแตกต่างของวรรณกรรมแบบฉบับกับวรรณกรรมร่วมสมัยได้
3. ตอบคำถาม วิเคราะห์และประเมินค่าวรรณกรรมประเภทต่าง ๆได้อย่างมีเหตุผล โดยใช้หลักการพิจารณาวรรณกรรม
4. วิเคราะห์ วิจารณ์ ประเมินค่าสิ่งที่ได้อ่านได้ฟังได้ดูอย่างมีวิจารณญาณ และสามารถนำความรู้ ข้อคิดมาแก้ปัญหาพร้อมประยุกต์ใช้ในชีวิตประจำวันได้
5. แสดงทัศนะเกี่ยวกับวรรณกรรมที่อ่านได้อย่างสร้างสรรค์ มีเหตุผล โดยใช้ภาษาพูด ภาษาเขียน ได้อย่างถูกต้องเหมาะสม
6. สังเคราะห์ข้อคิดและคุณค่าที่ได้รับจากการอ่านวรรณกรรมร้อยแก้วและวรรณกรรมร้อยกรอง เพื่อนำความรู้มาใช้เขียนอธิบาย ตอบคำถาม ประเมินคุณค่าวรรณกรรมได้อย่างสร้างสรรค์ โดยใช้กระบวนการคิดอย่างหลากหลาย

**คำอธิบายสาระการเรียนรู้**

**ศึกษาภาษาไทยและวรรณกรรม** ความรู้เพิ่มเติม เรื่องวรรณกรรมปัจจุบัน เกี่ยวกับการวิเคราะห์วรรณกรรมปัจจุบัน ความหมาย ขอบเขต ประเภทของวรรณกรรม องค์ประกอบของวรรณกรรมประเภทบันเทิงคดี องค์ประกอบของเรื่องสั้น การประเมินค่าวรรณกรรมร้อยแก้วประเภทเรื่องสั้น และการประเมินค่าวรรณกรรมร้อยกรอง

**โดยใช้ทักษะ**กระบวนการเรียนรู้ ๕ ขั้นตอน กระบวนการสร้างความตระหนัก กระบวนการสร้างทักษะการปฏิบัติ กระบวนการสร้างเจตคติ กระบวนการสร้างความรู้ความเข้าใจ กระบวนการระดมความคิด และกระบวนการคิดอย่างมีวิจารณญาณ **เพื่อให้นักเรียนเกิด**ความสามารถในการสื่อสาร ความสามารถในการคิด ความสามารถในการใช้เทคโนโลยี ความสามารถในการแก้ปัญหา ความสามารถในการใช้ทักษะชีวิต **พร้อมทั้ง** **ใฝ่เรียนรู้** ซื่อสัตย์สุจริต **มุ่งมั่นในการทำงาน** รักความเป็นไทย และมีความเป็นสุภาพบุรุษอัสสัมชัญ